O programa recibiu máis de 20.000 cartas 


Superamigos ofrece un tempo para a fantasía, o xogo 
e a formación dos cativos. 


A O Carmiña Blanco 
E Fotos: Checho Pro 


Cando todo ún mundo de personaxes e de fábulas está a piques de emerxer do 
seu teatro natural, cando o elefante azul e os supersónicos se soltan a un tempo 
para prepara-lo ensaio da lección do serán, ou ben cando toca debuxar e 
| escoitar un conto, daquela os nenos de Galicia entoan unha mesma melodía, 
| dos Superamigos, o programa infantil da TVG que soubo captar unha audiencia 
| formada, ademais, por pais, avós e adolescentes. 

S nenos entretéñense sen pesta- 
nexar, os pais e os avós déixanse 
levar á beira dos fillos e os adul- 

tos sucumben finalmente á hora dos Su- 
peramigos, tempo para a fantasía e para 
a formación dos pequenos espectado- 
res, O público máis difícil porque non lle 
soe dar moitas oportunidades ó aburri- 
miento. Así é que no outubro pasado, a 
TVG creou un Superamigos de produc- 
ción propia capaz de encher un espacio 
adicado ás necesidades e gustos dos 
máis pequenos da casa. 

As televisións soen esquecer ou non 
valorar dabondo o rol do medio audio- 
visual para xogar coa imaxinación cre- 
cente do neno e axudar á súa forma- 
ción. Estes dous obxectivos están 
cubertos nos Superamigos as tardes dos 

luns ós venres. “Non é un programa in- 
fantil tipico: os nenos son os que fan o 
seu propio programa, non é o programa 
da TVG senón o dos nenos de Galicia”, 
afirma Rosa Maria Tebar, directora de 
Superamigos. | 

Desque comezou o programa (xa 
fixo o número 117 en marzo), a respos- 
ta positiva dos cativos foi aumentan- 
do, como reflecte a masiva participa- 
ción nos concursos e a audiencia 


Non só escriben os nenos, senon tamén os pais, os avós e adolescentes. 


constatada en enquisas como a feita 
por unha editorial en centros de EXB 
de todo Galicia. | 

Os nenos galegos enviaron a Supe- 
ramigos máis de 20.000 cartas para 
concursar, para conta-la súa fantasía 
ou o que os fai felices. “Chegaron car- 
tas tamén dos maiores, das nais e dos 
avós, que escriben contando o que lles 
gusta ós seus cativos e dando consellos. 
Unha muller colombiana residente na 


Unha das novidades é o 
curso de cociña “O 
obradoiro do profesor 
Hipo-lito”, algo que só ten a 
TVG. 


Coruña, díxonos que a súa filla apren- 
día antes o galego có castelán gracias a 
Superamigos, e outra nai dicía que ato- 
para o mellor castigo para cando se por- 
tase mal: non ve-los Superamigos”, co- 
menta Rosa María Tebar. 

En xeral, os pais escriben para 
agradecer que haxa un programa in- 


fantil para enche-lo mundo dos nenos. 
Os que non chegan a tempo á casa 
para velo grávano no vídeo. As cartas 
recibidas de Galicia, do norte de Por- 
tugal, de Asturias e de León mandan 
bicos para todos, “para o realizador, 
para o productor... é curioso, porque 
saben que nos Superamigos hai un equi- 
po que pensa neles”, di Rosa. 


OS NENOS MANDAN 


A estructura do programa non é fixa, 
senón que vai cambiando conforme as 
esixencias dos cativos. O primeiro foron 
os debuxos animados, que se manteñen; 
o curso de inglés-galego en forma de 
conto, xa rematado; unha actuación de 
teatro ou monicreques durante a sema- 
na e mais un concurso participativo me- 
diante debuxos e lecturas de libros rega- 
lados por editorais galegas. 

Agora, os nenos teñen a oportuni- 
dade de recuperar un pequeno espacio 
dramático emitido hai un tempo, O 
campo de atrás, e ademais Superamigos 
introduce unha novidade nos contidos 
infantís das televisións: o curso de co- 
ciña didáctica chamado O obradoiro do 
profesor Hipo-Lito. Neste curso ensina- 

El AWEC-60, el mayor 
aerogenerador de Espa- 
ña —con 1,2 MW.—, es 
un proyecto incluido en 
los programas de |+ D 
de la Dirección General 
XII de la Comunidad Eu- 
ropea. Unión Fenosa ha 
sido la empresa elegida 
para su construcción y 
puesta en marcha, así 

prototipo. 


EMPRESAS Y 
ENTIDADES 
PARTICIPANTES 
EN EL PROYECTO. 


ASINEL 

IER-CIEMAT 

UNION FENOSA 
MAN TECHNOLOGIE 
CEE DG XI 

BMFT 

OCIDE-PIE 

M.? INDUSTRIA Y 
ENERGIA 


selle ó neno a confección de diversos 
alimentos básicos e explicanselle os 
seus aspectos didácticos. 

O profesor Hipo-Lito, un monicre- 
que, leva os cativos a un particular la- 
boratorio. Dona Sinforosa, secretaria 
con forma de vieira, explicalle-la recei- 
ta do día mentres declara estar perdi- 
damente namorada do profesor por- 
que é moi intelixente.. O outro 
personaxe chámase Ir-máns, unhas 
mans con ollos que se poñen a face-lo 
prato. 


“Esta idea nova serve de apoio á for- 


mación dos nenos que xa se dispensa nas 
escolas de Europa. Con esto tentamos 
rematar co tópico de que só as nenas 


xogan ás cociniñas e conciencia-los pais 
para equilibraren a alimentación dos 
seus fillos, que non só lles dean pan e 
chocolate. Mediante os nenos queremos 
inculcar outra vez a cociña tradicional, 
non a de plástico”, sinala a directora. 
Todo programa infantil conta coa 
súa mascota, unha caste de motivo 
para solta-la imaxinación e solta-los 
desexos dos nenos. Superamigos incor- 
porou un novo personaxe ó coñecido 
Don Paspallán (este personaxe foi un 
dos disfraces máis exitosos nas pasadas 
festas escolares do Entroido), que é a 
súa propia voz, o Pichetiñas, un moni- 


creque ben “pasota”. “Conseguimos 
que Don Paspallán tivese voz, que é o 
que querían os rapaces”. 

Rosa María Tebar amosa orgullosa 
as numerosas cartas recibidas, que son 
un auténtico material de traballo, “un 
traballo de negros, porque se len absolu- 
tamente todas. Observamos unha maior 
incidencia no medio rural, mentres que 
das cidades escriben máis os de Vigo e 
os de Ourense. O público infantil é o 
máis difícil, hai que ser moi psicólogo 
para sabe-lo que os nenos queren. Eles 
están cansos de que os traten como mi- 
xiricadas; son persoas e hai que lles 
falar como a tales, aínda que coa men- 
talidade dun neno. Se os cinco primeiros 


minutos me aburro, sei perfectamente 


que eles tamén”. | 

Entrementres, Superamigos ten xa a 
punto os programas especiais que vai 
haber en abril e en maio, enfocados a 
potenciar e a difundi-las tradicións e a 


cultura galegas. Deste xeito, vai ter 
unha adicación especial, o Día das Le- 
tras Galegas. Os nenos van ter debu- 
xos, redaccións, contos ou O que sai- 
ban de Luís Pimentel. Vai haber tamén 
un programa especial para a festa dos 
Maios, a primavera no campo galego, 
e tamén se vai reproducir unha auténti- 
ca romaría galega, amais doutras acti- 
vidades didácticas e lúdicas. “Que- 
remos prepara-los nenos para seren se- 
lectivos ante a televisión, para seren es- 


pectadores críticos”. O 
R.TWG....o 


